
Lietuvos Respublikos Seimas


RYTINIO POSĖDŽIO PROTOKOLAS

2024-04-23  Nr. SPP-366
Vilnius

Posėdžio pirmininkas – Seimo Pirmininko pavaduotojas P. Saudargas.

Užsiregistravo 66 Seimo nariai (10.00 val.)

Posėdžio pirmininkas pranešė, kad eidamas 73-uosius metus staiga mirė buvęs ilgametis Seimo narys, XIV Vyriausybės Ministras Pirmininkas, buvęs krašto apsaugos ministras G. Kirkilas.
Tylos minute pagerbtas G. Kirkilo atminimas

10.03 val.
Lietuvos Nepriklausomybės Akto signatarų Liudviko Narcizo Rasimavičiaus 85-ųjų ir Juozo Karvelio 90-ųjų gimimo metinių paminėjimas
 
Minėjime dalyvavo: Lietuvos Nepriklausomybės Akto signataro L. N. Rasimavičiaus giminės ir artimieji, Lietuvos Nepriklausomybės Akto signatarai, kiti svečiai.

Tylos minute pagerbtas Lietuvos Nepriklausomybės Akto signatarų
L. N. Rasimavičiaus ir J. Karvelio atminimas

Kalbas pasakė:
Lietuvos Nepriklausomybės Akto signataras P. Giniotas;
Lietuvos Nepriklausomybės Akto signataras V. P. Plečkaitis.

Signatarų klubo prezidentė B. Valionytė tarė žodį ir įteikė Lietuvos Nepriklausomybės Akto signataro L. N. Rasimavičiaus artimiesiems atminimo dovaną.

Posėdžio pirmininkas paskelbė minėjimą baigtą.


10.23 val.
SVARSTYTA. Seimo seniūnų sueigos patikslinta 2024 m. balandžio 23 d. (antradienio) posėdžių darbotvarkė.
Pranešėjas – Seimo Pirmininko pavaduotojas P. Saudargas.

Kalbėjo Seimo nariai: R. Tamašunienė (Mišrios Seimo narių grupės vardu prašė projektą Nr. XIVP-3562 perkelti į rytinio posėdžio darbotvarkę), A. Čepononis (prašė išbraukti iš darbotvarkės projektus Nr. XIVP-3292(2), Nr. XIVP-3293(2) ir Nr. XIVP-3294(2), S. Gentvilas.

Balsuota dėl pasiūlymo projektą Nr. XIVP-3562 perkelti į rytinio posėdžio darbotvarkę: už – 56, prieš – 10, susilaikė 28. Pritarta. Užsiregistravo 94 Seimo nariai (10.26 val.).
[bookmark: _GoBack]
Balsuota dėl pasiūlymo išbraukti iš darbotvarkės projektus Nr. XIVP-3292(2),  Nr. XIVP-3293(2) ir Nr. XIVP-3294(2): už – 73, prieš – 9, susilaikė 9. Pritarta. Užsiregistravo 93 Seimo nariai (10.27 val.).

Posėdžio pirmininkas pranešė, kad projektas Nr. XIVP-3562 bus įrašytas į rytinio posėdžio darbotvarkę vietoj išbrauktų projektų.

Posėdžio pirmininkas informavo, kad projektai Nr. XIVP-3562, Nr. XIVP-3584, Nr. XIVP-3621 ir Nr. XIVP-3649 nėra įrašyti į Seimo VIII (pavasario) sesijos darbų programą.

Pasiūlymui įtraukti į darbotvarkę projektus Nr. XIVP-3562, Nr. XIVP-3584, Nr. XIVP-3621 ir Nr. XIVP-3649, kurie nėra įrašyti į Seimo VIII (pavasario) sesijos darbų programą, pritarta bendru sutarimu.

NUTARTA. Patvirtinti patikslintą Seimo 2024 m. balandžio 23 d. (antradienio) posėdžių darbotvarkę. Pritarta bendru sutarimu.


10.29 val.
SVARSTYTA. Investicijų įstatymo Nr. VIII-1312 155 straipsnio pakeitimo įstatymo projektas Nr. XIVP-3596(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

Posėdžio pirmininkas informavo apie Teisės departamento pastabą dėl 1 straipsnio, kuriai nepritarė pagrindinis komitetas.

1, 2 straipsniai priimti bendru sutarimu.	

Dėl balsavimo motyvų dėl viso įstatymo kalbėjo Seimo nariai: A. Armonaitė, V. Ąžuolas.
Replikavo Seimo narė A. Armonaitė.
Dėl balsavimo motyvų dėl viso įstatymo kalbėjo Seimo nariai: K. Starkevičius, A. Butkevičius, V. Semeška.

Balsavimas dėl šio projekto vyks nustatytu laiku.


10.39 val.
SVARSTYTA. Teritorijų planavimo įstatymo Nr. I-1120 1, 2 ir 4 straipsnių pakeitimo įstatymo projektas Nr. XIVP-3597(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

Posėdžio pirmininkas informavo apie Teisės departamento pastabą dėl 1 straipsnio, kuriai pritarė pagrindinis komitetas.

1 straipsnis (su Teisės departamento pastaba, kuriai pritarė pagrindinis komitetas) priimtas bendru sutarimu.
2–4 straipsniai priimti bendru sutarimu.	

Balsavimas dėl šio projekto vyks nustatytu laiku.



10.40 val.
SVARSTYTA. Žemės įstatymo Nr. I-446 2, 23, 32, 37, 41 ir 42 straipsnių pakeitimo įstatymo projektas Nr. XIVP-3598(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

1–7 straipsniai priimti bendru sutarimu.	

Balsavimas dėl šio projekto vyks nustatytu laiku.


10.40 val.
SVARSTYTA. Statybos įstatymo Nr. I-1240 27, 28 ir 39 straipsnių pakeitimo įstatymo projektas Nr. XIVP-3599(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

	Posėdžio pirmininkas informavo apie pagrindinio komiteto nuomonę dėl Teisės departamento pastabų.

1, 2 straipsniai priimti bendru sutarimu.	
3 straipsnis (su Teisės departamento pastaba, kuriai pritarė pagrindinis komitetas) priimtas bendru sutarimu.
4, 5 straipsniai priimti bendru sutarimu.	

Balsavimas dėl šio projekto vyks nustatytu laiku.


10.41 val.
SVARSTYTA. Statybos įstatymo Nr. I-1240 1, 2, 3, 4, 5, 6, 111, 12, 14, 15, 17, 18, 22, 24, 26, 27, 271, 28, 34, 37, 39, 47, 49, 51, 521, 53, 55, 56, 57, 59 straipsnių, šeštojo skirsnio pavadinimo, 1 priedo pakeitimo ir Įstatymo papildymo 112, 272, 68 straipsniais įstatymo Nr. XIV-2413 18, 22 ir 25 straipsnių pakeitimo įstatymo  projektas Nr. XIVP-3600(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

Posėdžio pirmininkas informavo apie pagrindinio komiteto nuomonę dėl Teisės departamento pastabų.

1 straipsnis priimtas bendru sutarimu.
2 straipsnis (su Teisės departamento pastaba, kuriai pritarė pagrindinis komitetas) priimtas bendru sutarimu.
3 straipsnis priimtas bendru sutarimu.

Balsavimas dėl šio projekto vyks nustatytu laiku.


10.42 val.
SVARSTYTA. Teisės gauti informaciją ir duomenų pakartotinio naudojimo įstatymo Nr. VIII-1524 2 ir 16 straipsnių pakeitimo įstatymo projektas Nr. XIVP-3391(2)ES (teikėjai – Vyriausybė / ekonomikos ir inovacijų ministrė A. Armonaitė) (priėmimas).

1–3 straipsniai priimti bendru sutarimu.	

Balsavimas dėl šio projekto vyks nustatytu laiku.


10.42 val.
SVARSTYTA. Ginklų ir šaudmenų kontrolės įstatymo Nr. IX-705 18, 23, 37, 40 ir 42 straipsnių pakeitimo įstatymo projektas Nr. XIVP-3390(2) (teikėjai – Vyriausybė / vidaus reikalų ministrė A. Bilotaitė) (priėmimas).

1–6 straipsniai priimti bendru sutarimu.	

Balsavimas dėl šio projekto vyks nustatytu laiku.


10.43 val.
SVARSTYTA. Seimo nutarimo „Dėl tarptautinių karinių pratybų „Baltijos operacija 2024“ projektas Nr. XIVP-3619(2) (teikėjai – Vyriausybė / krašto apsaugos ministras L. Kasčiūnas) (priėmimas).

1 straipsnis priimtas bendru sutarimu.

Balsavimas dėl šio projekto vyks nustatytu laiku.


10.44 val.
SVARSTYTA. Rinkimų kodekso 168 ir 170 straipsnių pakeitimo konstitucinio įstatymo projektas Nr. XIVP-3513(2) (teikėjai – A. Vyšniauskas, E. Dobrowolska / 29 Seimo nariai) (svarstymas).

Pagrindinio – Teisės ir teisėtvarkos komiteto išvadą pateikė šio komiteto pirmininkė I. Haase.
Papildomo – Valstybės valdymo ir savivaldybių komiteto išvadą pateikė šio komiteto atstovas A. Petrošius.

Dėl balsavimo motyvų dėl viso projekto kalbėjo Seimo narė R. Tamašunienė.

Balsavimas dėl šio projekto vyks nustatytu laiku.


10.47 val.
SVARSTYTA. Labdaros ir paramos įstatymo Nr. I-172 7 straipsnio pakeitimo įstatymo Nr. XIV-1129 1 straipsnio pakeitimo įstatymo projektas Nr. XIVP-3562 (teikėjai – A. Veryga / 30 Seimo narių) (pateikimas).
Pranešėjas – Seimo narys A. Veryga.  

Klausė Seimo nariai: A. Bagdonas, R. Tamašunienė, L. Nagienė, V. Semeška, L. Slušnys.
Dėl balsavimo motyvų kalbėjo Seimo narys J. Razma.
Kalbėjo Biudžeto ir finansų komiteto pirmininkas M. Lingė  (prašė Vyriausybės išvados dėl šio projekto).

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 88, prieš – 3, susilaikė 28. Užsiregistravo 121 Seimo narys (11.05 val.).
2. Paskirti Biudžeto ir finansų komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti šio projekto preliminarią svarstymo Seimo posėdyje datą – 2024-05-30. Pritarta bendru sutarimu. 
4. Prašyti Vyriausybės išvados dėl šio projekto. Pritarta bendru sutarimu.


11.07 val.
SVARSTYTA. Investicijų įstatymo Nr. VIII-1312 155 straipsnio pakeitimo įstatymo projektas Nr. XIVP-3596(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Investicijų įstatymo Nr. VIII-1312 155 straipsnio pakeitimo įstatymą. Balsavimo rezultatai: už – 118, prieš – 4, susilaikė 1. Užsiregistravo 124 Seimo nariai (11.07 val.).


11.07 val.
SVARSTYTA. Teritorijų planavimo įstatymo Nr. I-1120 1, 2 ir 4 straipsnių pakeitimo įstatymo projektas Nr. XIVP-3597(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Teritorijų planavimo įstatymo Nr. I-1120 1, 2 ir 4 straipsnių pakeitimo įstatymą. Balsavimo rezultatai: už – 113, prieš – 1, susilaikė 6. Užsiregistravo 121 Seimo narys (11.08 val.).

Dėl balsavimo rezultatų kalbėjo Seimo narys E. Pupinis  (prašė patikslinti balsavimo rezultatus dėl projekto Nr. XIVP-3596(2): jis – už). 


11.08 val.
SVARSTYTA. Žemės įstatymo Nr. I-446 2, 23, 32, 37, 41 ir 42 straipsnių pakeitimo įstatymo projektas Nr. XIVP-3598(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Žemės įstatymo Nr. I-446 2, 23, 32, 37, 41 ir 42 straipsnių pakeitimo įstatymą. Balsavimo rezultatai: už – 114, prieš – 0, susilaikė 7. Užsiregistravo 121 Seimo narys (11.08 val.).


11.09 val.
SVARSTYTA. Statybos įstatymo Nr. I-1240 27, 28 ir 39 straipsnių pakeitimo įstatymo projektas Nr. XIVP-3599(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Statybos įstatymo Nr. I-1240 27, 28 ir 39 straipsnių pakeitimo įstatymą. Balsavimo rezultatai: už – 117, prieš – 1, susilaikė 6. Užsiregistravo 124 Seimo nariai (11.09 val.).


11.09 val.
SVARSTYTA. Statybos įstatymo Nr. I-1240 1, 2, 3, 4, 5, 6, 111, 12, 14, 15, 17, 18, 22, 24, 26, 27, 271, 28, 34, 37, 39, 47, 49, 51, 521, 53, 55, 56, 57, 59 straipsnių, šeštojo skirsnio pavadinimo, 1 priedo pakeitimo ir Įstatymo papildymo 112, 272, 68 straipsniais įstatymo Nr. XIV-2413 18, 22 ir 25 straipsnių pakeitimo įstatymo  projektas Nr. XIVP-3600(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Statybos įstatymo Nr. I-1240 1, 2, 3, 4, 5, 6, 111, 12, 14, 15, 17, 18, 22, 24, 26, 27, 271, 28, 34, 37, 39, 47, 49, 51, 521, 53, 55, 56, 57, 59 straipsnių, šeštojo skirsnio pavadinimo, 1 priedo pakeitimo ir Įstatymo papildymo 112, 272, 68 straipsniais įstatymo Nr. XIV-2413 18, 22 ir 25 straipsnių pakeitimo įstatymą. Balsavimo rezultatai: už – 116, prieš – 0, susilaikė 6. Užsiregistravo 122 Seimo nariai (11.09 val.).


11.10 val.
SVARSTYTA. Teisės gauti informaciją ir duomenų pakartotinio naudojimo įstatymo Nr. VIII-1524 2 ir 16 straipsnių pakeitimo įstatymo projektas Nr. XIVP-3391(2)ES (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Teisės gauti informaciją ir duomenų pakartotinio naudojimo įstatymo Nr. VIII-1524 2 ir 16 straipsnių pakeitimo įstatymą. Balsavimo rezultatai: už – 118, prieš – 1, susilaikė 4. Užsiregistravo 123 Seimo nariai (11.10 val.).


11.11 val.
SVARSTYTA. Ginklų ir šaudmenų kontrolės įstatymo Nr. IX-705 18, 23, 37, 40 ir 42 straipsnių pakeitimo įstatymo projektas Nr. XIVP-3390(2) (teikėjai – Vyriausybė / vidaus reikalų ministrė A. Bilotaitė) (priėmimo tęsinys).

Posėdžio pirmininkas paskelbė balsavimą dėl šio įstatymo priėmimo.

NUTARTA. Priimti Ginklų ir šaudmenų kontrolės įstatymo Nr. IX-705 18, 23, 37, 40 ir 42 straipsnių pakeitimo įstatymą. Balsavimo rezultatai: už – 116, prieš – 0, susilaikė 1. Užsiregistravo 120 Seimo narių (11.11 val.).


11.11 val.
SVARSTYTA. Seimo nutarimo „Dėl tarptautinių karinių pratybų „Baltijos operacija 2024“ projektas Nr. XIVP-3619(2) (teikėjai – Vyriausybė / krašto apsaugos ministras L. Kasčiūnas) (priėmimo tęsinys).

Posėdžio pirmininkas paskelbė balsavimą dėl šio nutarimo priėmimo.

NUTARTA. Priimti Seimo nutarimą „Dėl tarptautinių karinių pratybų „Baltijos operacija 2024“. Balsavimo rezultatai: už – 119, prieš – 0, susilaikė 2. Užsiregistravo 122 Seimo nariai (11.11 val.).


11.12 val.
SVARSTYTA. Rinkimų kodekso 168 ir 170 straipsnių pakeitimo konstitucinio įstatymo projektas Nr. XIVP-3513(2) (teikėjai – A. Vyšniauskas, E. Dobrowolska / 29 Seimo nariai) (svarstymo tęsinys).

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 119, prieš – 0, susilaikė 3. Užsiregistravo 123 Seimo nariai (11.12 val.).


11.12 val.
SVARSTYTA. Įstatymo „Dėl Tarptautinio baudžiamojo teismo Romos statuto 8 straipsnio pakeitimų ir 124 straipsnio pakeitimo ratifikavimo“ projektas Nr. XIVP-3446(2) (teikėjai – Vyriausybė / teisingumo ministrė E. Dobrowolska) (svarstymas).

Pagrindinio – Užsienio reikalų komiteto išvadą pateikė šio komiteto atstovas G. Surplys.
Papildomo – Teisės ir teisėtvarkos komiteto išvadą pateikė šio komiteto pirmininkė I. Haase.

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 113, prieš – 0, susilaikė 0. Užsiregistravo 114 Seimo narių (11.14 val.).


11.15 val.
SVARSTYTA. Ribojamųjų priemonių dėl karinės agresijos prieš Ukrainą nustatymo įstatymo Nr. XIV-1888 3, 4 ir 5 straipsnių pakeitimo įstatymo projektas Nr. XIVP-3461(2) (teikėjai – Vyriausybė / užsienio reikalų ministras G. Landsbergis) (svarstymas) (Nacionalinio saugumo ir gynybos komitetas siūlo taikyti skubos tvarką).

Pagrindinio – Nacionalinio saugumo ir gynybos komiteto išvadą pateikė šio komiteto atstovas J. Jarutis.
Papildomo – Užsienio reikalų komiteto išvadą pateikė šio komiteto atstovas A. Ažubalis.

Diskusijoje kalbėjo Seimo nariai: V. Rakutis, V. Ąžuolas.

Projekto Nr. XIVP-3461(2) pataisų svarstymas
Pranešėjas – pagrindinio komiteto atstovas J. Jarutis

Dėl V. Pranckiečio, K. Starkevičiaus ir kt. pirmos pataisos, kuriai iš dalies pritarė pagrindinis komitetas, kalbėjo Seimo narys V. Pranckietis (pritarė pagrindinio komiteto nuomonei ir nereikalavo balsuoti dėl šios pataisos).

Dėl 1 straipsnio A. Ažubalio, V. Rakučio ir kt. pataisos, kuriai nepritarė pagrindinis komitetas, kalbėjo Seimo narys A. Ažubalis.
Dėl balsavimo motyvų dėl šios pataisos kalbėjo Seimo nariai: D. Gaižauskas, K. Adomaitis.
Balsuota dėl 1 straipsnio A. Ažubalio, V. Rakučio ir kt. pataisos, kuriai nepritarė pagrindinis komitetas: už – 20, prieš – 47, susilaikė 45. Nepriimta. Užsiregistravo 116 Seimo narių (11.31 val.).

Dėl balsavimo motyvų dėl Nacionalinio saugumo ir gynybos komiteto pasiūlymo dėl 1 straipsnio kalbėjo Seimo nariai: V. Mitalas, A Ažubalis.
Balsuota dėl Nacionalinio saugumo ir gynybos komiteto pasiūlymo dėl 1 straipsnio: už – 41, prieš – 37, susilaikė 39. Nepritarta. Užsiregistravo 119 Seimo narių (11.35 val.).

Dėl 2 straipsnio V. Pranckiečio, K. Starkevičiaus ir kt. pataisos, kuriai iš dalies pritarė pagrindinis komitetas, kalbėjo Seimo narys V. Pranckietis (pritarė pagrindinio komiteto nuomonei ir nereikalavo balsuoti dėl šios pataisos).

Dėl 4 straipsnio V. Pranckiečio, K. Starkevičiaus ir kt. pataisos, kuriai iš dalies pritarė pagrindinis komitetas, kalbėjo Seimo narys V. Pranckietis (pritarė pagrindinio komiteto nuomonei ir nereikalavo balsuoti dėl šios pataisos).

Dėl balsavimo motyvų dėl viso projekto kalbėjo Seimo nariai: V. Semeška, T. Tomilinas.

NUTARTA:
1. Pritarti šiam projektui po svarstymo Seimo posėdyje. Balsavimo rezultatai: už – 82, prieš – 3, susilaikė 34. Užsiregistravo 119 Seimo narių (11.39 val.).
	2. Taikyti šiam projektui skubos tvarką. Balsavimo rezultatai: už – 73, prieš – 13, susilaikė 26. Užsiregistravo 115 Seimo narių (11.40 val.).

Replikavo Seimo nariai: E. Gentvilas, J. Jarutis.


Toliau posėdžiui pirmininkavo Seimo Pirmininko pirmasis pavaduotojas J. Razma.


Replikavo Seimo nariai: A. Ažubalis, R. Tamašunienė.


11.42 val.
SVARSTYTA: 
1. Bausmių vykdymo kodekso 15, 20, 21, 31, 37, 64, 68, 83, 90 ir 94 straipsnių pakeitimo įstatymo projektas Nr. XIVP-3280(2).
2. Baudžiamojo proceso kodekso 358 ir 360 straipsnių pakeitimo įstatymo projektas Nr. XIVP-3281(2).
3. Probacijos įstatymo Nr. XI-1860 14, 15, 16, 25, 29 ir 30 straipsnių pakeitimo įstatymo projektas Nr. XIVP-3282(2).
4. Suėmimo vykdymo įstatymo Nr. I-1175 24 straipsnio pakeitimo įstatymo projektas Nr. XIVP-3283(2) (teikėjai – Vyriausybė / teisingumo ministrė E. Dobrowolska) (svarstymas).

Pagrindinio – Teisės ir teisėtvarkos komiteto išvadas pateikė šio komiteto pirmininkė I. Haase.
Papildomo – Žmogaus teisių komiteto išvadas pateikė šio komiteto pirmininkas T. V. Raskevičius.

NUTARTA. Pritarti šiems projektams po svarstymo Seimo posėdyje. Balsavimo rezultatai: už – 108, prieš – 0, susilaikė 1. Užsiregistravo 110 Seimo narių (11.48 val.).


11.49 val.
SVARSTYTA. Teismų įstatymo Nr. I-480 441, 98, 101 straipsnių pakeitimo ir Įstatymo papildymo 443 straipsniu įstatymo projektas Nr. XIVP-1288(3) (teikėjai – R. Šalaševičiūtė / 29 Seimo nariai) (svarstymas).

Pagrindinio – Teisės ir teisėtvarkos komiteto išvadą pateikė šio komiteto pirmininkė I. Haase.
Papildomo – Socialinių reikalų ir darbo komiteto išvadą pateikė šio komiteto atstovas L. Kukuraitis.

Balsavimas dėl šio projekto vyks nustatytu laiku.


11.51 val.
SVARSTYTA. Alkoholio kontrolės įstatymo Nr. I-857 1, 2, 12, 13, 14, 16, 17, 18, 28, 29, 33, 34, 341, 38, 39 straipsnių, III skyriaus ketvirtojo skirsnio, priedo pakeitimo ir Įstatymo papildymo 151 straipsniu įstatymo projektas Nr. XIVP-3454(2) (teikėjai – Vyriausybė / ekonomikos ir inovacijų ministrė A. Armonaitė) (svarstymas).

Pagrindinio – Ekonomikos komiteto išvadą pateikė šio komiteto pirmininkas K. Starkevičius.
Papildomų komitetų išvadas pateikė: V. Pranckietis (Kaimo reikalų komiteto vardu), L. Slušnys (Sveikatos reikalų komiteto vardu).
 
Diskusijoje kalbėjo Seimo nariai: A. Veryga, A. Sysas.

Dėl posėdžio vedimo tvarkos kalbėjo Seimo narys V. Mitalas.

Dėl balsavimo motyvų dėl viso projekto kalbėjo Seimo nariai: A. Bagdonas, A. Širinskienė.

Balsavimas dėl šio projekto vyks nustatytu laiku.


12.07 val.
SVARSTYTA. Turizmo įstatymo Nr. VIII-667 papildymo 301 straipsniu įstatymo projektas Nr. XIVP-3557(2) (teikėjai – P. Saudargas / 9 Seimo nariai / 29 Seimo nariai) (svarstymas).

Pagrindinio – Ekonomikos komiteto išvadą pateikė šio komiteto atstovas A. Bagdonas.

Diskusijoje kalbėjo Seimo narys A. Vinkus.

Dėl balsavimo motyvų dėl viso projekto kalbėjo Seimo nariai: A. Bagdonas, A. Petrošius.

Dėl posėdžio vedimo tvarkos kalbėjo Seimo narys V. Fiodorovas.

Balsavimas dėl šio projekto vyks nustatytu laiku.



12.14 val.
SVARSTYTA: 
1. Finansinės paskatos pirmąjį būstą įsigyjančioms jaunoms šeimoms įstatymo Nr. XIII-1281 1, 2, 4, 5, 6 ir 8 straipsnių pakeitimo ir Finansinės paskatos pirmąjį būstą įsigyjančioms jaunoms šeimoms įstatymo Nr. XIII-1281 pakeitimo įstatymo projektas Nr. XIVP-3368(2) (sujungti Nr. XIVP-1837 ir Nr. XVIP-3368)
2. Paramos būstui įsigyti ar išsinuomoti įstatymo Nr. XII-1215 12, 13 ir 16 straipsnių pakeitimo įstatymo projektas Nr. XIVP-3369(2) (teikėjai – Vyriausybė / socialinės apsaugos ir darbo ministrė M. Navickienė) (svarstymas).

Dėl projekto Nr. XIVP-3368(2) pagrindinio – Biudžeto ir finansų komiteto išvadą pateikė šio komiteto pirmininkas M. Lingė.
Dėl projekto Nr. XIVP-3368(2) papildomo – Socialinių reikalų ir darbo komiteto išvadą pateikė šio komiteto atstovas J. Varkalys.
Dėl projekto Nr. XIVP-3369(2) pagrindinio – Socialinių reikalų ir darbo komiteto išvadą pateikė šio komiteto atstovas J. Varkalys.

Diskusijoje kalbėjo Seimo nariai: L. Kukuraitis (Demokratų frakcijos „Vardan Lietuvos“ vardu), G. Burokienė (Lietuvos valstiečių ir žaliųjų sąjungos frakcijos vardu), A. Sysas, V. Ąžuolas.

Projekto Nr. XIVP-3368(2) pataisų svarstymas
Pranešėjas – pagrindinio komiteto pirmininkas M. Lingė

Dėl pirmos G. Burokienės ir kt. pataisos (dėl keičiamo įstatymo 6 straipsnio), kuriai nepritarė pagrindinis komitetas, kalbėjo Seimo narė G. Burokienė.

Balsuota dėl pirmos G. Burokienės ir kt. pataisos (dėl keičiamo įstatymo 6 straipsnio), kuriai nepritarė pagrindinis komitetas: už – 53, prieš – 20, susilaikė 30. Priimta. Užsiregistravo 105 Seimo nariai (12.38 val.).

Dėl 7 straipsnio G. Burokienės ir kt. pataisos, kuriai nepritarė pagrindinis komitetas, kalbėjo Seimo narė G. Burokienė.
Dėl balsavimo motyvų dėl šios pataisos kalbėjo Seimo narė R. Tamašunienė.

Balsuota dėl 7 straipsnio G. Burokienės ir kt. pataisos, kuriai nepritarė pagrindinis komitetas: už – 50, prieš – 13, susilaikė 47. Nepriimta. Užsiregistravo 111 Seimo narių (12.42 val.).

Dėl R. Miliūtės pataisų, kurioms nepritarė pagrindinis komitetas, kalbėjo Seimo narė R. Miliūtė.
Dėl balsavimo motyvų dėl šių pataisų kalbėjo Seimo nariai: T. Tomilinas, S. Jovaiša.

Balsuota dėl R. Miliūtės pataisų, kurioms nepritarė pagrindinis komitetas: už – 40, prieš – 10, susilaikė 52. Nepriimtos. Užsiregistravo 102 Seimo nariai (12.47 val.).

Dėl L. Kukuraičio ir T. Tomilino pataisų, kurioms nepritarė pagrindinis komitetas, kalbėjo Seimo narys L. Kukuraitis.
Dėl balsavimo motyvų dėl šių pataisų kalbėjo Seimo nariai: T. Tomilinas, M. Navickienė.

Balsuota dėl L. Kukuraičio ir T. Tomilino pataisų, kurioms nepritarė pagrindinis komitetas: už – 44, prieš – 6, susilaikė 53. Nepriimtos. Užsiregistravo 103 Seimo nariai (12.55 val.).

Posėdžio pirmininkas pranešė, kad darbotvarkėje numatytas balsavimo laikas pratęsiamas, iki bus nubalsuota dėl visų jau apsvarstytų darbotvarkės klausimų.

Dėl balsavimo motyvų dėl šių projektų kalbėjo Seimo nariai: M. Lingė, T. Tomilinas, K. Mažeika, V. Giraitytė-Juškevičienė.

NUTARTA. Pritarti šiems projektams po svarstymo Seimo posėdyje. Balsavimo rezultatai: už – 55, prieš – 19, susilaikė 23. Užsiregistravo 99  Seimo nariai (13.01 val.).


13.02 val.
SVARSTYTA. Teismų įstatymo Nr. I-480 441, 98, 101 straipsnių pakeitimo ir Įstatymo papildymo 443 straipsniu įstatymo projektas Nr. XIVP-1288(3) (teikėjai – R. Šalaševičiūtė / 29 Seimo nariai) (svarstymo tęsinys).

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 98, prieš – 0, susilaikė 2. Užsiregistravo 103 Seimo nariai (13.02 val.).


13.03 val.
SVARSTYTA. Alkoholio kontrolės įstatymo Nr. I-857 1, 2, 12, 13, 14, 16, 17, 18, 28, 29, 33, 34, 341, 38, 39 straipsnių, III skyriaus ketvirtojo skirsnio, priedo pakeitimo ir Įstatymo papildymo 151 straipsniu įstatymo projektas Nr. XIVP-3454(2) (teikėjai – Vyriausybė / ekonomikos ir inovacijų ministrė A. Armonaitė) (svarstymo tęsinys).

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 63, prieš – 20, susilaikė 17. Užsiregistravo 102 Seimo nariai (13.03 val.).


13.03 val.
SVARSTYTA. Turizmo įstatymo Nr. VIII-667 papildymo 301 straipsniu įstatymo projektas Nr. XIVP-3557(2) (teikėjai – P. Saudargas / 9 Seimo nariai / 29 Seimo nariai) (svarstymo tęsinys).

Kalbėjo Seimo narys A. Bagdonas (Ekonomikos komiteto vardu prašė taikyti šiam projektui skubos tvarką).

NUTARTA:
1. Pritarti šiam projektui po svarstymo Seimo posėdyje. Balsavimo rezultatai: už – 86, prieš – 3, susilaikė 8. Užsiregistravo 100 Seimo narių (13.03 val.).
2. Taikyti šiam projektui skubos tvarką. Balsavimo rezultatai: už – 69, prieš – 12, susilaikė 11. Užsiregistravo 96 Seimo nariai (13.04 val.).


13.05 val.
Seimo narių pareiškimai 

Seimo narė J. Sejonienė padarė pareiškimą. 
Seimo narys V. Ąžuolas perskaitė pareiškimą. 


Posėdis baigtas
 (13.10 val.)




Seimo Pirmininko pirmasis pavaduotojas	Jurgis Razma 




Seimo Pirmininko pavaduotojas	Paulius Saudargas 

